Karakuri Memorial Muzeyi

– Yaponiyanın İşikava prefekturasının Kanazava şəhərində, Ono qəsəbəsində yerləşən muzey. Karakuri kuklaları ustası Ono Benkiçinin ixtiralarına və həyatına həsr olunmuşdur. Karakuri kuklaları ilə bağlı yeganə muzeydir.

 Tarixi 
Karakuri Memorial Muzeyi 1996-cı ilin aprelində Ono qəsəbəsində açılmış və burada yaşamış ixtiraçı Ono Benkiçiyə həsr olunmuşdur. Muzey binası memar Şozo Uçii tərəfindən dizayn olunmuşdur.

 Muzey binası 
Taxtadan tikilmiş muzey binası kitamaebune gəmilərinin formasında dizayn olunmuşdur. Karakuri təəssüratı oyatmaq üçün bina oval plan üzrə tikilmişdir və xarici divara bitişik olan, bir-biri ilə kəsişən iki sıralı sütundan ibarət üçölçülü struktura malikdir.

Bina qəbul bölməsindən, giriş zonasından, sərgi otağından və sərgi qalereyasından ibarətdir. Sərgi otağı yeddi bölməyə bölünüb və hər bölmə fərqli bir mövzuya həsr olunub. Bitişik binada uşaqlar üçün nəzərdə tutulmuş Karakuri Təcrübə Mərkəzi yerləşir.

 Ekspozisiya 
Muzeydə Ono Benkiçinin karakuri kuklaları, yazıları və digər ixtiraları sərgilənir, həyatı haqqında məlumatlar verilir. Muzey kolleksiyasında 100-dən çox əşya daxildir. Burada onun şagirdi olmuş Yonebayaşi Yasohaçinin mexaniki kuklası yerləşir və ziyarətçilərə sərgi haqqında məlumat verir. Muzeydə karakuri texnikaları haqqında məlumatlar təqdim olunur. Sərgilənən eksponatlara Ononun  adlı statik elektrik istehsal edən ixtirası, "Çay daşıyan oğlan" kuklası və hazırladığı netsukeləri daxildir. Sərgilərdən biri taxta oyuncaq və pazllara, güzgülərə və optik illüziyalara həsr olunmuşdur.

 İstinadlar 

 Xarici keçidlər 


Kateqoriya:Kanazava
Kateqoriya:Karakuri
Kateqoriya:Yaponiyadakı bioqrafik muzeylər
Kateqoriya:Yaponiyadakı elm muzeyləri
Kateqoriya:İşikava prefekturasındakı muzeylər
Kateqoriya:1996-cı ildə Yaponiyada yarananlar